stanford-oval/wikipedia huggingface dataset:
ג'ו פרנק האריס
לאחר כהונתו

לאחר שתי תקופות כהונה כמושל, מונה האריס כחבר מועצת הנגידים של מערכת האוניברסיטאות של ג'ורג'יה, תפקיד בו הוא שימש שבע שנים, מתוכן שנתיים כסגן יושב הראש.
בשנים 1995–2009 שימש האריס כבעל תפקיד ניהולי וכמרצה בבית הספר ללימודי מדיניות של אוניברסיטת המדינה של ג'ורג'יה. הוא שימש גם כיושב ראש מועצת המנהלים של תאגיד האריס ג'ורג'יה, חברה לפיתוח תעשייתי שהוקמה ב-1980 בקרטרסוויל, וכחבר מועצת המנהלים של חברת הביטוח "אפלק" (Aflac).
הנצחתו

המקטע של הכביש הבין-מדינתי 41 העובר במחוז בארטו קרוי על שמו של האריס, כמו בניין בקמפוס אוניברסיטת ג'ורג'יה, הכנסייה הראשית לרשות הנמלים של ג'ורג'יה בעיר ברנזוויק, והכניסה הראשית למתחם הירידים המדינתי של ג'ורג'יה בעיר פרי.
הערות שוליים

↑  "Diggin' Up Bones - Georgia Trend Magazine". 31 August 2015.
↑  "Joe Frank Harris Elected Board of Regents Vice Chair - Communications - University System of Georgia".
| --- | --- |
בקרת זהויות :  GND: 1193705630  ISNI: 0000 0000 2933 6748  LCCN: n91078134  SNAC: w6st8025  VIAF: 55793361   WorldCat (עם VIAF): 55793361
ג. א. מור

| --- | --- |

 לידה:  4 בנובמבר 1873 Upper Norwood, הממלכה המאוחדת 
 פטירה:  24 באוקטובר 1958 (בגיל 84) קיימברידג', הממלכה המאוחדת 
 מקום קבורה:  Ascension Parish Burial Ground 
 השקפה דתית:  אתאיזם 
 מקום לימודים:  טריניטי קולג', קולג' דאליץ' 
 מנחה לדוקטורט:  ג'יימס וואד 
 מוסדות:  אוניברסיטת קיימברידג' 
 מונחה לדוקטורט:  R. B. Braithwaite, Casimir Lewy 
 זרם:  פילוסופיה אנליטית
 תחומי עניין:  לוגיקה, אתיקה, אפיסטמולוגיה, פילוסופיה של הלשון
 עיסוק:  פילוסוף, מרצה באוניברסיטה 
 הושפע מ:  גוטלוב פרגה
 השפיע על:  לודוויג ויטגנשטיין, ברטראנד ראסל, ג'ון אוסטין
 מדינה:  הממלכה המאוחדת 
 יצירות ידועות:  Ethics, Principia Ethica 
 פרסים והוקרה:  מסדר ההצטיינות (1951) עמית האקדמיה הבריטית (1918) 
 
ג'ורג' אדוארד מוּר (באנגלית: George Edward Moore;‏ 4 בנובמבר 1873 – 24 באוקטובר 1958) היה פילוסוף בריטי, ממייסדי הפילוסופיה האנליטית (לצידם של לודוויג ויטגנשטיין, ברטראנד ראסל וגוטלוב פרגה). תרם רבות לאתיקה, אפיסטמולוגיה ומטאפיזיקה.
ביוגרפיה

מור נולד בשנת 1873 בפרוור של לונדון, חמישי מתוך שמונה ילדים. את השכלתו האקדמית קיבל בקיימברידג' (ראשית ב"טריניטי קולג'" ולאחר מכן באוניברסיטת קיימברידג'), שם החל להעמיק בפילוסופיה. הוא קיבל מלגה לאוניברסיטת קיימברידג' בעקבות מאמר שכתב על האתיקה של עמנואל קאנט. בשנת 1903, בגיל שלושים, פרסם את ספרו המפורסם ביותר, ה"פרינקיפיה אתיקה". שמונה שנים לאחר מכן חזר מור לאוניברסיטת קיימברידג' על מנת להרצות שם, ובשנת 1925 קיבל תואר פרופסור לפילוסופיה. הוא נשאר בתפקיד במשך 14 שנים, עד פרישתו בשנת 1939. מור מת בקיימברידג' בשנת 1958, והוא קבור שם.
מור היה נשוי, ושניים מבניו התפרסמו, האחד כמשורר (תימות'י מור) והשני כמלחין (ניקולס מור).
משנתו הפילוסופית

מור ידוע כמי שלקח את הלוגיקה האנליטית של פרגה וראסל, הרחיב אותה לתחומי האתיקה, וכך יצר את האתיקה האינטואיטיבית. הוא ידוע במיוחד בשל ספרו "הפרינקיפה אתיקה", מאמריו "הוכחה בדבר קיומו של עולם חיצוני" ו"הפרכת האידיאליזם", והפרדוקס הקרוי על שמו.
משנתו הפילוסופית > אתיקה

האתיקה של מור מתבססת, בראשיתה, בשלילת האתיקה הנטורליסטית, שעל פיה ניתן להגדיר את המושג "טוב" על פי תכונות שמאפייניות מעשים טובים (הוא מכנה את טעות זו בשם "כשל נטורליסטי"). מור מסכים עם הגישה הבסיסית, על פיה מטרת האתיקה היא לגלות איזה תכונות מאפייניות מעשים טובים, אולם הוא שולל את הגדרת המושג "מעשה טוב" על פי תכונות אלו. למשל, על פי מור, ניתן להגיד שמעשים שגורמים אושר הם מעשים טובים, ואפילו שכל המעשים הטובים גורמים אושר, אולם לא ניתן להגדיר את המושג "מעשה טוב" כ"מעשה שגורם אושר", שכן זהו ערבוב בין סיבה ותוצאה- המעשה גורם אושר בגלל שהוא מעשה טוב, ולא טוב בגלל שהוא גורם אושר.
את המושג "טוב" מגדיר מור באמצעות טיעון השאלה הפתוחה. על פי טיעון זה, כל ניסיון של הגדרת מושג אתי באמצעות מושגים שאינם אתיים נועדה לכישלון. ה"טוב" אינו מונח אבסלוטי הניתן להגדרה, אלא "אקסיומה לשונית". מטרת האתיקה אינה להגדיר את ה"טוב" אלא להגדיר מעשים ספציפיים כ"טובים" או "לא טובים", ולאחר מכן להגיע להכללות לגבי תכונות המאפיינות מעשים טובים. את הגדרתו של מעשה ספציפי כ"מעשה טוב" או לא מגלים באמצעות מה שמור מכנה "אינטואיציה מוסרית". מור מדגיש שהכוונה אינה לאינטואיטיזם במובן המקובל של המושג, כמילה נרדפת לדאונטולוגיה, שמגדירה חובות מוסריות על פי אינטואיציה, ולא על פי תוצאותיהם.
על פי מור, חובתו הראשונה של העוסק באתיקה היא  לשפוט את המעשה על פי השלכותיו, ולנסות לגלות את השלכות אלו באמצעות ניתוח אנליטי. אולם לאחר ניתוח תוצאות המעשה עדיין נשארת השאלה מה מגדיר את התוצאות כ"טובות" או "רעות". לשאלה זו, על פי מור, אין תשובה  אבסולוטית, והתשובה מוגדרת על ידי אינטואיציה. גישה זו, שלקוחה מגישתו התועלתנית של הנרי סידג'וויק, מהווה את הבסיס לאתיקה אינטואיטיבית.
משנתו הפילוסופית > מטאפיזיקה

חלק מרכזי ביותר בפילוסופיה של מור הוא התנגדותו לאידיאליזם ולספקנות שרווחו בפילוסופיה האנגלית בתקופתו. לטענתו, הפילוסופיה הספקנית צמחה על ידי הטלת ספק בהנחות יסוד כמו קיום ומציאות אובייקטיבית, אך קיבלה את הנחות היסוד של הלוגיקה, לגבי הסקת מסקנות וכדומה. על פי מור, אין סיבה להניח שהנחות היסוד שלהם נכונות יותר או פחות מאשר הנחות היסוד של הריאליזם, שכן יסודן (כמו יסודן של הנחות יסוד כמו "העולם קיים") באינטואיציה. על כן, מור תמך במה שכונה על ידו "ריאליזם של השכל הישר". (a "common sense" form of realism)
המחשה מפורסמת של ריאליזם זה: כשנתבקש להוכיח את קיומו של עולם חיצוני הרים מור את ידיו ואמר "זו יד אחת, וזו יד נוספת. מכאן שיש לפחות שני אובייקטים חיצוניים בעולם. מכאן נובע שעולם החיצוני קיים".
משנתו הפילוסופית > הפרדוקס של מור

מור זכור גם כמי שהמציא פרדוקס מפורסם בפילוסופיה של הלשון המכונה, על שמו, "הפרדוקס של מור". הפרדוקס מדבר על אמירת טענה כגון: "יורד גשם, אבל אני לא מאמין שיורד גשם". הפרדוקס הוא בכך שטענה זו יכולה להיות נכונה לגבי כל אדם מסוים אם המלה "אני" מוחלפת בשם כלשהו, נניח "משה": "יורד גשם, אבל משה לא מאמין בכך" (אין בכך כל סתירה, כי משה עשוי לטעות לגבי מזג האוויר). לכאורה, אין שינוי בטענה אם היא נאמרת בגוף ראשון או שלישי, אבל למעשה הטענה הופכת לבעייתית ברגע שמישהו אומר אותה בלשון "אני". כאשר אני טוען שיורד גשם, מן הסתם מובלעת ההנחה שאני מאמין שאכן יורד גשם, ולכן אם אני מוסיף שאיני מאמין בכך, נוצרת סתירה שאינה קשורה למצב בעולם (יורד או לא יורד גשם), אלא לאמונה שלי. כאשר "אני" יוחלף ב"משה" באותה טענה בדיוק, תיעלם הסתירה.
האמירה השפיעה רבות על לודוויג ויטגנשטיין והוא טען שזו התובנה הפילוסופית המרשימה ביותר של מור. אומרים שערב אחד, כשוויטגנשטיין שמע את הפרדוקס לראשונה, הוא מיהר לביתו של מור, העיר אותו משנתו, ודרש שמור ירצה לו על הפרדוקס.
ראו גם

פילוסופיה אנליטית
כשל נטורליסטי
טיעון השאלה הפתוחה
קברו של ג. א. מור
גורדון לייטפוט

| --- | --- |

 לידה:  17 בנובמבר 1938 אוריליה, אונטריו, קנדה 
 פטירה:  1 במאי 2023 (בגיל 84) טורונטו, אונטריו, קנדה 
 שם לידה:  Gordon Meredith Lightfoot, Jr. 
 מוקד פעילות:  קנדה 
 תקופת הפעילות:  1958–2023 (כ־65 שנים) 
 מקום לימודים:  Orillia District Collegiate & Vocational Institute, הקונסרבטוריון המלכותי למוזיקה 
 סוגה:  מוזיקת פולק, מוזיקת פופ, קאנטרי, פולק רוק, רוק 
 שפה מועדפת:  אנגלית, צרפתית 
 כלי נגינה:  גיטרה, פסנתר, כלי הקשה 
 חברת תקליטים:  לינוס אנטרטיינמנט, יונייטד ארטיסטס רקורדס, רפרייז רקורדס, האחים וורנר רקורדס 
 מספר צאצאים:  6 
 פרסים והוקרה:  מדליית יובל היהלום של המלכה אליזבת השנייה (2012)  פרס ג'ונו לפזמונאי השנה (1977)  פרס ג'ונו לאמן הפולק של השנה (1976)  פרס ג'ונו לאמן הפולק של השנה (1975)  פרס ג'ונו לאמן הפולק של השנה (1977)  היכל התהילה של המוזיקה הקנדית (1986)  פרס ג'ונו לאמן הפולק של השנה (1978)  היכל התהילה הקנדי של הקאנטרי (2001)  Governor General's Award for English-language poetry (1997)  פרס ג'ונו לאמן הפולק של השנה (1974)  פרס ג'ונו לאמן הפולק של השנה (1970)  פרס ג'ונו לפזמונאי השנה (1973)  שותף במסדר קנדה  שדרת הכוכבים של קנדה (1998)  היכל התהילה הקנדי של הקאנטרי  היכל התהילה של המשוררים הקנדים  פרס צלחת הזהב (2022)  מסדר אונטריו  היכל התהילה של כותבי שירים 
 www.lightfoot.ca
 פרופיל ב-IMDb
 
לייטפוט בהופעה בטורונטו, 2006
גורדון מרדית' לייטפוט הבן (באנגלית: Gordon Meredith Lightfoot Jr.;‏ 17 בנובמבר 1938 – 1 במאי 2023) היה זמר פולק ופזמונאי קנדי.
פרסים

במהלך הקריירה שלו זכה גורדון לייטפוט ב-15 פרסי ג'ונו והיה מועמד ל-5 פרסי גראמי. הוא נכנס להיכל התהילה של המוזיקה הקנדית בשנת 1986 ולהיכל התהילה של מוזיקת הקאנטרי הקנדית ב-2001. ב-1998 נטבע כוכבו בשדרת הכוכבים של קנדה. במאי 2003 קיבל תואר אביר במסדר קנדה. כמו כן לייטפוט היה חבר במסדר אונטריו.
דיסקוגרפיה > אלבומי אולפן והופעה

1966 Lightfoot!
1967 The Way I Feel
1968 Did She Mention My Name
1968 Back Here on Earth
1969 Sunday Concert (אלבום הופעה)
1970 Sit Down Young Stranger (יצא מחדש כ-If You Could Read My Mind ב-1971)
1971 Summer Side of Life
1972 Don Quixote
1972 Old Dan's Records
1974 Sundown
1975 Cold on the Shoulder
1976 Summertime Dream
1978 Endless Wire
1980 Dream Street Rose
1982 Shadows
1983 Salute
1986 East of Midnight
1993 Waiting for You
1998 A Painter Passing Through
2002 Live in Reno‏ (DVD בהופעה)
2004 Harmony
דיסקוגרפיה > אוספים

1969 Early Lightfoot
1970 The Best
1971 Classic Lightfoot: The Best of Gordon...
1974 The Very Best of Gordon Lightfoot
1975 Gord's Gold
1976 Early Morning Rain
1985 Songbook
1988 Gord's Gold, Vol. 2
1989 The Best of Gordon Lightfoot
1992 Original Lightfoot
1993 The United Artists Collection
1994 Lightfoot!/The Way I Feel
1999 Songbook
2002 Complete Greatest Hits
גינת וינר

| --- | --- |

"אשה עם כדור ופירמידה" מאת ברנרד רדר
 מידע כללי
 תאריך הקמה:  שנות ה־20 של המאה ה־20 
 אדריכל:  פטריק גדס 
 בעלות:  עיריית תל אביב-יפו 
 מיקום
 מדינה:  ישראל ישראל
 מיקום:   תל אביב-יפו
 קואורדינטות:  32°05′26″N 34°46′35″E﻿ / ﻿32.09055556°N 34.77638889°E﻿ / 32.09055556; 34.77638889
  מפת מיקום  מפה דינמית   (למפת תל אביב מוגדלת) גינת וינר(למפת תל אביב רגילה) גינת וינר(למפת גוש דן רגילה) גינת וינר(למפת גוש דן מוגדלת) גינת וינר  he גינת וינרhe גינת וינרמפת  צפון __ תל אביב (in English: Tel Aviv) [‌גוש דן וסביבותיו‌]מצפון: __ רמת השרון (in English: Ramat HaSharon), __ הרצליה (in English: Herzliya) ממזרח: __ פתח תקווה (in English: Petah Tikva), __ בני ברק (in English: Bnei Brak), __ רמת גן (in English: Ramat Gan) ממערב: הים התיכון (in English: PAM) tabBackground:;tabBorder:#aaa;defaultTab:0;
 
גינת וינר היא גן ציבורי הממוקם בין רחוב דיזנגוף ורחוב מנדלשטם בצפון הישן של תל אביב. זוהי אחת מגינות הכיס אשר נבנו בתוכנית גדס, ושוכן בה עץ הפיקוס הגדול בעיר.
הקמת הגן

גינת וינר הוקמה במסגרת תוכנית גדס, שתוכננה בשנים 1927–1929 על ידי מתכנן הערים הסקוטי סר פטריק גדס. גדס השתמש בתכנונו בעקרונות עיר הגנים, הכוללים גנים ציבוריים גדולים וקטנים השזורים במרקם העיר, ותכנן "גינות כיס" הנחבאות בין הבתים. גינת וינר, אשר נמצאת בתוכניות המקוריות, היא דוגמה לכך.
לפני הקמת הגינה שכן במקום "בית באר". המבנה נבנה מעל באר שנחפרה כנראה להשקיית כרם שהיה במקום לפני הקמת השכונה. מאוחר יותר הוסב המבנה לטיפת חלב.
בגינה שוכנים כיום עץ הפיקוס הגדול והעתיק בתל אביב, פסל ברונזה של ברנרד רדר "אשה עם כדור ופירמידה" מ-1959 (תרומת אוסף מוזיאון תל אביב לאמנות), מבנה טיפת חלב, גינת כלבים ומגרש משחקים.
ב-1987 נקראה הגינה על שם ג'נה וינר (שרף) בעקבות תרומת משפחתה.
שיפוץ הגן

ב-2017 הסתיים שיפוץ כולל של הגן במסגרתו נבנתה מחדש טיפת חלב ובנוסף גני ילדים.
גלונאס

לוגו GLONASS – מערכת הניווט הלוויינית בפיתוח רוסיה
לוויין GLONASS
השוואה – מערכות ניווט לווייניות ומסלולים
לחצו כאן לצפייה באנימצית המחשה
גלונאס (ברוסית: ГЛОНАСС ‏- ГЛОбальная НАвигационная Спутниковая Система) היא מערכת ניווט לוויינית בפיתוח רוסי, ששיגור חלקיה מבוצע על ידי סוכנות החלל הפדרלית של רוסיה.
GLONASS היא מערכת ניווט לווייני הדומה למקבילתה האמריקאית – ה־GPS, המערכת מורכבת ממערך לוויינים של 21 לוויינים ושלושה לווייני גיבוי שמסודרים בשלושה מישורי הקפה סביב כדור הארץ, בגובה של כ־19,000 קילומטר. כל מערך הבקרה הקרקעית של המערכת ממוקם בתוך רוסיה.
הלוויינים הראשונים שוגרו ב־1982, ב־1993 היא הוכרזה רשמית כפעילה, אך רק לקראת 1996 היא נכנסה לפעילות מלאה. המערכת החליפה את מערכת "צילקון" שפעלה בשנת 1972.
אורך חייו של לוויין GLONASS הוא כ־3 שנים, סיבה זו והמצב הפוליטי־כלכלי של רוסיה הביאו לכך שבשנת 2002 רק שמונה לוויינים היו פעילים ועל כן המערכת לא הייתה רלוונטית לניווט גלובלי.
תוכנית GLONASS-M שדרגה את אורך חייו (7–8 שנים) של הלוויין וב־2005 שוגרו מספר לוויינים מהסדרה הזו. במהלכה של שנת 2007, בוצעו שני שיגורים משולשים (שלושה לוויינים בכל שיגור) ונכון לינואר 2008 ישנם 18 לוויינים פעילים. שיפור נוסף הן באורך חייו (10–12 שנה) והן במשקלו נקרא GLONASS-K ושיגורן נעשה בשנת 2008.
לפני השיגורים שבוצעו במהלכה של 2007, עמדה תפקודיות המערכת ברוסיה, צפון אירופה וקנדה על 94% (משמע שב־94% מהזמן זמינים לפחות ארבעה לוויינים). אך מאז 2007, עם 18 לוויינים פעילים, מתקרבת המערכת לפריסה מקסימלית (בעלת 24 לוויינים). בפריסה זו ניתן לקלוט לפחות ארבעה לוויינים בכ־80% מכלל כדור הארץ ולמעשה היא מתפקדת באופן כמעט מלא. בפברואר 2008, מערכת GLONASS תוקצבה בכשלושה מיליארד דולרים.
נכון ל־2010 כיסתה המערכת את כל שטח רוסיה, המדינה הגדולה בעולם, וכיום תוכנית GLONASS היא המערכת היקרה ביותר של סוכנות החלל הפדרלית של רוסיה, רוסקוסמוס.
באפריל 2011, חברת SWEPOS (אנ') השוודית, רשת לאומית לתחנות לוויינים, הייתה לחברה הזרה הראשונה מחוץ לרוסיה שעשתה שימוש במערכת.
ממשלת רוסיה מתכננת לחייב את כל יצרני הרכב ברוסיה ומפעלי הרכב הזרים שבשטחי המדינה, להתקין את מערכת GLONASS בכל כלי־הרכב שיוצאים את המפעל. זאת לאחר שהממשל הצליח לחייב יצרני טלפונים סלולריים להתקין את המערכת במכשיריהם.
חלק מלווייני המערכת כוללים ציוד של מערכת Cospas-Sarsat.
אותות > FDMA

לווייני גלונאס משדרים שני סוגי אותות: אותות "פתוחים" L1OF/L2OF בדיוק רגיל, ואותות "מעורבלים" (Obfuscated)‏ L1SF/L2SF, בדיוק גבוה.
האותות משתמשים באפנון DSSS (אנ') ו־BPSK, כמו אותות GPS. כל לווייני גלונאס משדרים את אותו קוד בתור קוד דיוק רגיל אולם בתדירות משתנה, עם 15 ערוצי תדירות לריבוב FDMA,  בתדר באזור 1602 MHz (הידוע גם כ־L1 Band) + ‏n × 562.5 kHz,‏ כאשר n הוא מספר הערוץ של הלוויין (ערכי n נעים בין 6 ל־7).
האותות משודרים באלומה ברוחב של 38° בעלת קיטוב מעגלי־ימני, עם EIRP של בין 25 ל־27 dBW‏ (316-500 ואט).
ראו גם

שירות מבוסס מיקום
הערות שוליים

↑  https://gssc.esa.int/navipedia/index.php/GLONASS_Space_Segment
| מערכות ניווט לווייניות |
| --- | --- | --- |
| סוגי מערכות ניווט לווייניות | ארצות הברית טרנזיט • ארצות הברית GPS‏ • רוסיה גלונאס • האיחוד האירופי גלילאו • הרפובליקה העממית של סין BeiDou ‏ • הודו IRNSS ‏ |  |
|  אוגמנטציה (תוספות) |  ארצות הברית WAAS‏ • ארצות הברית LAAS‏ • ארצות הברית JPALS‏ • האיחוד האירופי EGNOS‏ • הודו GAGAN‏ • יפן MSAS‏ • יפן QZSS‏ |  |
גלקסיית המחוגה

| --- | --- |
תמונה של גלקסיית המחוגה שצולמה על ידי טלסקופ החלל האבל
תמונה של גלקסיית המחוגה שצולמה על ידי טלסקופ החלל האבל
 נתוני תצפית
 קבוצת כוכבים:  מחוגה
 תאריך גילוי:  1977
 סוג:  גלקסיה ספירלית
 בהירות נראית:  9.8
 סיווג מורפולוגי:  SA(s)b
 עלייה ישרה:  14ʰ 13ᵐ 9.9ˢ
 נטייה:  ‏21″ ‏20′ ‏65°‏-
 מאפיינים פיזיים
 בהירות מוחלטת:  18.2-
 מרחק:  13,000,000  שנות אור 3,985,773.85  פארסק
 קוטר:  30,000 שנות אור
 הסחה לאדום:  434 ק"מ/שנייה 0.001448  z
גלקסיית המחוגה (נקראת גם ESO 97-G13) היא גלקסיה ספירלית אשר נמצאת בקבוצת הכוכבים מחוגה והיא אחת מהגלקסיות הקרובות ביותר לשביל החלב. הגלקסיה נמצאת רק 4 מעלות מתחת למישור הגלקטי ומרוחקת 13 מיליון שנות אור משביל החלב. הגלקסיה נמצאת תחת שינויים סוערים, כמו טבעות גז אשר נפלטות ממנה. הטבעת החיצונית ביותר נמצאת במרחק של 700 שנות אור ממרכז הגלקסיה והטבעת הפנימית ביותר נמצאת במרחק של 130 שנות אור ממרכז הגלקסיה. למרות שהגלקסיה ניתנת לצפייה בעזרת טלסקופ קטן, היא לא התגלתה עד שנת 1977, מכיוון שהיא נמצאת קרוב מאוד למישור הגלקטי של שביל החלב באזור שמוסתר על ידי אבק גלקטי מה שמקשה מאוד על הצפייה בה. הגלקסיה מסווגת כגלקסיית סיפרט מסוג II והיא אחת הגלקסיות הפעילות הקרובות ביותר לגלקסיית שביל החלב, מה שהופך אותה ליעד למחקר בנושא של גלקסיות פעילות. ככל הנראה הגלקסיה רחוקה מעט יותר מהגלקסיה קנטאור A ואינה שייכת לקבוצת קנטאור A.
בגלקסיית המחוגה התרחשה סופרנובה 1996cr אשר זוהתה רק אחרי יותר מעשור בצילום של טלסקופ החלל צ'נדרה.
גלקסיית המחוגה היא אחת מתוך 12 גלקסיות גדולות אשר מקיפות את הקבוצה המקומית ומכונות "מועצת הענקים", האחרות הן מאפיי 1, מאפיי 2‏, IC 342, גלקסיית הפסל, M64‏, M81‏, M82‏, M83‏, M94‏, NGC 4945 וקנטאור A.
הערות שוליים

1 2  SIMBAD: Circinus Galaxy
1 2  NED: Circinus Galaxy
↑  E. Oliva, A. Marconi, A. Cimatti & S. di Serego Alighieri: Spectropolarimetry of the Circinus galaxy, Astronomy and Astrophysics, vol. 329, p. L21 (1998)
↑  M. L. McCall: A Council of Giants, Monthly Notices of the Royal Astronomical Society, Vol. 440, Iss. 1, p. 8 (2014)
ג'וספה אילואילו

ראטו ג'וזפה אילואילו (Josefa Iloilo; ‏29 בדצמבר 1920 - 6 בפברואר 2011) היה נשיא פיג'י בין השנים 2000 ל-2009. הוא הודח מתפקידו בדצמבר 2006 בניסיון הפיכה צבאית על ידי ראשי הצבא במדינה, אך הושב אליו בינואר 2007. במקור מורה, אילואילו נבחר לבית הנבחרים של פיג'י וכיהן כסנאטור, ראש הסנאט ולאחר מכן כסגן נשיא פיג'י בין 1999 ל-2000 תחת קאמיסיס מארה.
בחייו הפרטיים היה אילואילו מטיף מתודיסטי במשך שנים רבות.
פרש מתפקידו כנשיא מסיבות לא ברורות בקיץ 2009, אך אמצעי התקשורת המקומיים העריכו כי גילו המופלג (88) הוא הסיבה העיקרית לפרישה. בזמן כהונתו חלה בפרקינסון ונזקק לטיפול רפואי קבוע באוסטרליה.
נפטר ב-6 בפברואר 2011, בגיל 90.
ג'וג'ובי

| --- | --- |

ג'וג'ובי בדראגקון של רופול בלוס אנג'לס, 2022
 לידה:  21 ביוני 1984 (בן 40) פרזנו, קליפורניה, ארצות הברית
 שם לידה:  Airline Inthyrath
 מדינה:  ארצות הברית
 מקום מגורים:  בוסטון 
 ידועה בשל:  המרוץ לדראג של רו פול
 השכלה:  אוניברסיטת מסצ'וסטס אמהרסט (תואר ראשון)
 תקופת הפעילות:  מ-2009
 עיסוק:  מלכת דראג
 http://jujubeeonline.com/
 
איירליין אינת'יראת' (באנגלית: Airline Inthyrath; נולד ב-12 ביוני 1984) הידועה בשם הבמה ג'וג'ובי (Jujubee לפעמים נכתב jUjUBee) היא מלכת דראג אמריקאית. היא התפרסמה כשהיא השתתפה בעונה השנייה של המרוץ לדראג של רו פול. היא גם השתתפה בעונה הראשונה ובעונה החמישית של המרוץ לדראג: אולסטארס ובהמרוץ לדראג של רו פול: הממלכה המאוחדת נגד העולם. היא המתחרה היחידה שהשתתפה בארבע עונות של התוכנית ושהגיעה לגמר בכל עונה שבה היא השתתפה.
ביוגרפיה

ג'וג'ובי נולדה למשפחה של לאו-בודהיסטים בפרזנו, קליפורניה וגדלה בלוול, מסצ'וסטס. אבא שלה מת כשהיא הייתה בת 15 ובאותה השנה אמא שלו נטשה אותה ואת שתי אחיותיה. אם הדראג שלה היא כריזמה ז'נבה-ג'קסון טיה. היא סיימה את הלימודים בתיכון לוול בלוול, מסצ'וסטס וקיבלה תואר ראשון בתיאטרון מאוניברסיטת מסצ'וסטס אמהרסט.
קריירה

ג'וג'ובי התמודדה בעונה השנייה של המרוץ לדראג של רו פול והגיעה למקום השלישי. ג'וג'ובי שימשה בתור פרופסורית לדראג בתוכנית "RuPaul's Drag U".
ב-6 באוגוסט 2012, הוכרז שג'וג'ובי תתמודד בעונה הראשונה של המרוץ לדראג: אולסטארס. בעונה, המלכות היו צריכות להתחלק לזוגות והיא ורייבן היו זוג. הן הגיעו לגמר וג'וג'ובי הגיעה למקום השלישי עם שאנל. היא הופיעה בווידאו קליפ לשיר "Queen" של XELLE ולשיר "Call My Life" של בלייר סיינט קלייר.
ב-2019, היא הופיעה עם ביבי זהרה בנה, ת'ורג'י ת'ור ואלקסיס מטאו בתוכנית של TLC "דראג כל הדרך לחופה". ב-2020, היא שיחקה בסדרה "איי-ג'יי והמלכה" בכיכובו של רופול.
ב-8 במאי 2020, ג'וג'ובי הוכרזה כמתמודדת בעונה החמישית של המרוץ לדראג: אולסטארס. היא הפכה למלכה הרביעית, יחד עם אלקסיס מטאו מאותה עונה, שאנג'לה, לטריס רויאל ומנילה לוזון שהתחרתו בשלוש עונות שונות. היא זכתה באתגר הראשון שלה אי פעם בתחרות בפרק 3 והפסידה בליפ סינק בפעם הראשונה נגד מתנקשת הליפ סינק מונה אקס צ'יינג' לשיר "Juice" של ליזו. ג'וג'ובי הגיעה לגמר, מה שהפך אותה למלכה הראשונה בהיסטוריה של המרוץ לדראג שמגיעה לגמר בשלוש עונות. ג'וג'ובי הגיעה למקום השני יחד עם מיז קרקר.
בנובמבר 2021, ג'וג'ובי הוכרזה כמתחרה בעונה הראשונה של תוכנית הבת של המרוץ לדראג "Queen of the Universe", תחרות שירה בין-לאומית של מלכות דראג. היא הודחה בפרק השני.
בינואר 2022, היא הוכרזה כמתחרה בהמרוץ לדראג של רו פול: הממלכה המאוחדת נגד העולם, והפכה למלכה הראשונה שהתחרתה בארבע עונות שונות של הזיכיון. היא הגיעה גם בעונה הזו לגמר וסיימה במקום השלישי אחרי שהיא הפסידה בליפ סינק נגד בלו הידרנג'אה לשיר "The Reflex" של דוראן דוראן.
ב-2022, ג'וג'ובי הנחתה פודקאסט של שעשועון דייטים בשם "Queen of Hearts".
ג'וג'ובי הוציאה את המיני-אלבום הראשון שלה, "Good Juju: Vol. 1" ב-23 ביוני 2020. היא ביצעה את השיר "Don't Wanna Love" מהאלבום בפרק הראשון של העונה החמישית של המרוץ לדראג: אולסטארס ככישרון שלה במופעה כישרונות. המיני-אלבום הבא שלה, "Good Juju: Vol. 2", יצא ב-21 ביוני 2020.
במאי 2022, ג'וג'ובי דובבה את הדמות של הטיגריסית באלבום של אלסקה "Drag: The Musical".
דיסקוגרפיה

| שם | פרטים |
| --- | --- |
Good Juju : Vol. 1: יצא: 23 ביוני 2020 חברה: PEG
Good Juju : Vol. 2: יצא: 21 ביולי 2020 חברה: PEG
Good Juju : Vol. 1 & Vol. 2: יצא: 16 באוקטובר 2020 חברה: PEG
Good Juju : Live: יצא: ר במאי 20201 חברה: PEG
Back for More: יצא: 4 במרץ 2022 חברה: PEG
פילמוגרפיה > טלוויזיה

| שנה | שם | תפקיד | הערות | מקור |
| --- | --- | --- | --- | --- |
| 2010 | המרוץ לדראג של רו פול | מתמודדת | עונה שנייה, מקום שלישי |  |
| 2010 | רופול: הוכל בחוץ | מתמודדת | עונה ראשונה, מקום שלישי |  |
| 2010-2012 | RuPaul's Drag U | מנטורית |  |  |
| 2012 | המרוץ לדראג: אולסטארס | מתמודדת | עונה ראשונה, מקום שלישי |  |
| 2012 | רופול: אולסטארס: הכול בחוץ | מתמודדת | עונה ראשונה, מקום שלישי |  |
| 2016 | Cocktails & Classics | עצמה |  |  |
| 2016 | המרוץ לדראג: אולסטארס | אורחת | עונה שנייה, פרק 2: "All Stars Snatch Game" |  |
| 2018 | המרוץ לדראג של רו פול | אורחת | עונה 10, פרק 1: "10s Across the Board" |  |
| 2019-2020 | דראג כל הדרך לחופה | מנטורית |  |  |
| 2020 | איי-ג'יי והמלכה | לי סיינט לי | פרק 10: דאלאס |  |
| 2021 | Queen of the Universe | מתמודדת | עונה ראשונה, מקום 10–14 |  |
| 2022 | המרוץ לדראג של רו פול: הממלכה מאוחדת נגד העולם | מתמודדת | מקום שלישי |  |
| 2022 | המרוץ לדראג של רו פול: VIP | מנטורית | עונה שנייה |  |
| 2022 | Huluween Dragstravaganza | עצמה |  |  |
פילמוגרפיה > תיאטרון

| שנה | שם | תפקיד | תיאטרון | מקור |
| --- | --- | --- | --- | --- |
| 2022 | Death Drop |  | תיאטרון קריטריון |  |
| 2022 | סינדרלה | מאדאם | התיאטרון המוזיקלי נורת' שור |  |
פילמוגרפיה > וידאו קליפים

| שנה | שם | אומן | מקור |
| --- | --- | --- | --- |
| 2012 | Responsitrannity | רופול |  |
| 2012 | Queen | XELLE |  |
| 2018 | Call My Life | ביילר סיינט קלייר |  |
פילמוגרפיה > סדרות רשת

| שנה | שם | תפקיד | מקור |
| --- | --- | --- | --- |
| 2014 | Fashion Photo Ruview | מנחה |  |
| 2015 | Drag Queens React | עצמה |  |
| 2017 | Bestie$ for Ca$h | אורחת |  |
| 2017 | The Pandora Boxx Show | אורחת |  |
| 2019 | Holiday Showdown | עצמה |  |
| 2020 | Love Hotline | מנחה |  |
| 2020 | The Pit Stop | אורחת |  |
| 2020 | Whatcha Packin' | אורחת |  |
| 2021 | Binge | פודקאסט |  |
| 2021 | I Like to Watch | אורחת |  |
| 2022 | Bring Back My Girls | אורחת |  |
| 2022 | The Walk In | אורחת |  |
| 2022 | Tongue Thai'd | אורחת |  |
פרסים ומועמדויות

| שנה | פרס | קטגוריה | עבודה | תוצאה | מקור |
| --- | --- | --- | --- | --- | --- |
| 2022 | Queerty | מלכות דראג | עצמה | מועמדות |  |
| 2022 | WOWIE Award | הרגע הוויראלי הטוב ביותר | עצמה | מועמדות |  |
| 2024 | פרס התקשורת של הליגה ההומו-לסבית נגד השמצה | הפודקאסט הטוב ביותר | "Queen of Hearts" | מועמדות |  |
גלעד רמות

| --- | --- |
אין תמונה חופשית
 לידה:  1950 (בן 74 בערך)
 מדינה:  ישראל 
 השתייכות:   צבא הגנה לישראל
 תקופת הפעילות:  1968–1998 (כ־30 שנה)
 דרגה:   תת-אלוף
 תפקידים בשירות
 מפקד אגד נ"מ   מפקד בית הספר לנ"מ   מפקד כוחות הנ"מ
 פעולות ומבצעים
   מלחמת יום הכיפורים    מלחמת ההתשה    מלחמת לבנון  מלחמת המפרץ
 תפקידים אזרחיים
 יו"ר RRST
 
גלעד רמות (נולד בשנת 1950) הוא תת-אלוף במילואים בצה"ל, שירת כראש כוחות הנ"מ בחיל האוויר.
חייו

רמות התגייס לצה"ל בשנת 1968. שירת במערך טילי ההוק כעוזר בקר, לאחר קורס קצינים שירת כקצין, מפקד סוללה וסגן מפקד גדוד הוק. לאחר מכן פיקד על קורס קציני נ"מ, היה סגן מפקד אגד נ"מ וקצין אג"ם במפקדת כוחות הנ"מ. כאלוף-משנה פיקד על אגד נ"מ ובשנים 1992 עד 1993 פיקד על בית הספר לנ"מ. בסיום תפקידו היה אחראי על פרויקט העברת בית הספר מהרצליה לצפון הנגב. בשנת 1994 קודם לדרגת תת-אלוף ומונה למפקד כוחות הנ"מ כיהן בתפקיד עד 1998. בתקופת כהונתו הפך הנ"מ למערך הלחימה השני בצה"ל ששילב בתוכו נשים, לאחר קורס טיס.
לאחר שחרורו, מכהן במספר תפקידים בקבוצת אינטרגאמא, בהם כמנכ"ל חברת "דל-תה ציוד הנדסי" העוסקת בתחום הציוד הביטחוני, נשיא דל-תה מערכות, נציגת חברת ריית'יאון בישראל, יו"ר חברת ג'נרל מהנדסים משנת 2004 ומאפריל 2001 ועד מאי 2011 כיו"ר חברת אר.אר מדיה, בתקופתו הונפקה החברה בנאסד"ק..
רמות בוגר תואר ראשון במדעי החברה מאוניברסיטת בר-אילן, ותואר שני במנהל מן המכללה הגבוהה ללוחמה אווירית (École de l'air) בצרפת.
הערות שוליים

↑  עומרי כהן, אר.אר.סאט גייסה 45 מיליון דולר בבורסת נאסד"ק לפי שווי של 208 מיליון דולר, באתר הארץ, 1 בנובמבר 2006
| מפקדי מערך ההגנה האווירית |
| --- | --- | --- |
|  פיקוד הנ"מ (1950-1971) | בוריס סניור • משה תמיר |  |
|  מערך הנ"מ (1965-2011) | אריה גור • משה תמיר • מאיר שריב • רוניה לפיד • מאיר שריב • איתן יריב • אורי רם • יצחק בירן • גלעד רמות • אריה פישביין • יאיר דורי • אילן ביטון • דניאל מילוא • דורון גביש |  |
|  מערך ההגנ"א (2011-) | דורון גביש • שחר שוחט • צביקה חיימוביץ' • רן כוכב • גלעד בירן |  |